Diari Oficial de la Generalitat Valenciana


Sumari del DOGV 5825, del 11-08-2008 (2008/9823)

RESOLUCIÓ de 31 de juliol de 2008, del director general de Justícia i Menor, per la qual s'aprova el Pla d'Acció Social per a Funcionaris de l'Administració de Justícia a la Comunitat Autonómoma Valenciana, per al 2008.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5825

Data del DOGV
:   11-08-2008

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2008/9823


Data del document
:   31-07-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * personal de l'administració de justícia
    * funcionari
    * ajuda pública
    * ajuda social
    * programa d'actuació
    * suport econòmic

RESOLUCIÓ de 31 de juliol de 2008, del director general de Justícia i Menor, per la qual s'aprova el Pla d'Acció Social per a Funcionaris de l'Administració de Justícia a la Comunitat Autonómoma Valenciana, per al 2008. [2008/9823]
Havent estat objecte de negociació, per la Mesa Sectorial de Justícia de la Comunitat Valenciana, els criteris, programes i continguts relatius a l'acció social d'enguany, per al personal al servei de l'administració de Justícia, dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'administració de Justícia, secretaris de Pau a extingir a la Comunitat Valenciana, així com el Cos d'Ajudants de Laboratori i Agents de Laboratori a extingir, dels Instituts de Medicina Legal de la Comunitat Valenciana.
L'article 10 del Reglament Orgànic i Funcional, de la Conselleria de Justícia i Administracions Públiques, aprovat pel Decret 122/2007, de 27 de juliol de Consell, atribueix al director general de Justícia i Menor les competències que corresponen a la Generalitat Valenciana, en l'àmbit de l'administració de Justícia, per tant, resolc:
Primer
Aprovar el Pla d'Acció Social de la Generalitat, per a l'any 2008, dirigit al personal funcionari al servei de l'administració de Justícia a la Comunitat, relacionat en la part expositiva de la present Resolució. El Pla s'integrarà pels programes següents:
a) Programa Ajuda per Fills.
b) Programa Ajuda Discapacitats.
c) Programa Ajuda Estudis Funcionaris.
c.1. Programa Ajuda Estudis Acadèmics
c.2. Programa Ajuda Estudis Promoció Interna
Segon
L'import de les ajudes d'acció social, en el present any, serà de 700.000 euros, que s'abonaran a càrrec de l'aplicació pressupostària 60.88.74.1709.252.68.94, dels Pressupostos de la Generalitat per a este exercici.
Tercer
Les bases del Programa d'Acció Social per a l'any 2008 es publicaran en el Diari Oficial de la Comunitat Valenciana, i se'n donarà compte, de la seua publicació, al Tribunal Superior de Justícia de la Comunitat, a les audiències provincials de València, Castelló i Alacant, a tots els deganats, als instituts de Medicina Legal de Castelló, València i Alacant i, a la seu de la Direcció General de Justícia i Menor a València, així com a les seus de les direccions territorials de la Conselleria de Justícia i Administracions Públiques a Alacant i Castelló.
Contra la present Resolució, que posa fi a la via administrativa, podrà interposar-se recurs contenciós administratiu davant dels jutjats del contenciosos administratius de la ciutat de València, en el termini de dos mesos, comptadors des de l'endemà de la seua notificació o publicació, d'acord amb el que disposen els articles 8.2, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjudici de la interposició del recurs potestatiu de reposició, davant d'aquesta Direcció General de Justícia, d'acord amb els articles 116 i 117 de la Llei 4/1999, de 13 de gener.
València, 31 de juliol de 2008.- El director general de Justícia i Menor: Antonio Gastaldi Mateo.
Pla d'Acció Social per a Funcionaris de l'Administració de Justícia
a la Comunitat Autoautonoma Valenciana per a l'any 2008
U. Contingut
El Pla d'Acció Social per a l'any 2008, dirigit al personal al servei de l'administració de Justícia a la Comunitat Valenciana, dels cossos de Metges Forenses, Gestió Processal i Administrativa, Tramitació Processal i Administrativa i Auxili Judicial de l'administració de Justícia, secretaris de Pau a extingir a la Comunitat Valenciana, així com el Cos d'Ajudants de Laboratori i Agents de Laboratori a extingir dels Instituts de Medicina Legal de la Comunitat Valenciana, es compon dels programes següents:
a) Programa Ajuda per Fills.
b) Programa Ajuda Discapacitats.
c) Programa Ajuda Estudis Funcionaris.
c.1. Programa Ajuda Estudis Acadèmics
c.2. Programa Ajuda Estudis Promoció Interna
Dos. Dotació Econòmica
L'assignació pressupostària, per a l'Acció Social de l'any 2008, és de 700.000 euros.
Els programes seran finançats amb les quanties següents:
Programa Ajuda Fills: 627.899 €.
Programa Ajuda Discapacitats: 17.210 €.
Programa Ajuda Estudis Funcionaris: 54.891 €.
Programa Ajuda Estudis Acadèmics: 40.069 €.
Programa Ajuda Estudis Promoció Interna: 14.822 €.
Tres. Programa Ajuda per Fills
Podran sol·licitar l'Ajuda d'aquest Programa els funcionaris que, reunint els requisits establits en el punt sis del present Pla, tinguen a càrrec seu fills o menors en acolliment preadoptiu o permanent, que no hagen complit, en ambdós casos, l'edat de 18 anys al dia de publicació de la convocatòria en el Diari Oficial de la Comunitat Valenciana. Quan el fill, o menor acollit, tinga una edat compresa entre 16 i 17 anys, únicament podrà sol·licitar-se l'ajuda si es troba en alguna de les següents situacions en l'esmentada data de publicació de la convocatòria:
1.Estar estudiant en centre oficial o homologat i no percebre ingressos propis per cap concepte.
2. Trobar-se inscrit en el SERVEF com a demandant d'ocupació.
Aquesta ajuda és incompatible amb l'Ajuda per a Discapacitats, quan ambdues se sol·liciten pel mateix fill, o menor en acolliment.
En el cas que ambdós pares del fill, o famílies acollidores del menor, pel qual se sol·licita l'Ajuda, siguen funcionaris de l'administració de Justícia, només un d'ells podrà sol·licitar la prestació d'aquesta Ajuda.
Els sol·licitants admesos en aquest Programa percebran una ajuda lineal resultant de dividir el pressupost assignat a aquest Programa d'Ajuda pel total del nombre de fills o menors en acolliment, multiplicant la quantia resultant pel nombre de fills o menors en acolliment, de cada un dels sol·licitants admesos.
En el cas que, una vegada efectuat el repartiment citat en l'apartat anterior, resultara que els beneficiaris per un fill, o menors en acolliment, perceberen una ajuda de quantia inferior a l'assignada en el Pla d'Acció Social per al 2007 (240 €), es procedirà al recàlcul de les ajudes. De tal manera que s'assigne als beneficiaris per un fill, o menor en acolliment, la diferència fins a aconseguir la quantia de 240 €, distribuint la resta de l'assignació pressupostària entre el total del nombre de fills o menors en acolliment, de cada un dels sol·licitants admesos que tinguen dos o més fills.
Quatre. Programa Ajuda per a Discapacitats
Podran sol·licitar l'Ajuda d'aquest Programa els funcionaris que, reunint els requisits especificats en el punt sis del present Pla, tinguen a càrrec seu fills o menors en acolliment preadoptiu o permanent, cònjuge o parella amb qui conviu, germans, pares o sogres, amb una minusvalidesa física o psíquica igual o superior al 33%, sense límit d'edat i que convisquen amb /la sol·licitant.
S'entendrà que el discapacitat pel que se sol·licita aquesta ajuda està a càrrec del sol·licitant quan convisca amb aquest, i aquell no perceba ingressos superiors a 4.300 euros.
Aquesta ajuda és incompatible amb l'Ajuda per Fills, per al fill o menor en acolliment discapacitat.
Únicament es concedirà una ajuda per funcionari sol·licitant, encara que aquest tinga a càrrec seu més d'un discapacitat.
En el cas que hi haja dos o més funcionaris de l'administració de Justícia, amb dret a sol·licitar aquesta Ajuda per un mateix discapacitat, només un d'ells podrà sol·licitar la prestació d'aquest Programa.
El pressupost destinat a aquest Programa es distribuirà entre tots els sol·licitants amb dret a ell, i cada un d'ells percebrà una prestació màxima de 900 euros.
Cinc. Programa Ajuda Estudis Funcionaris
Cinc 1r. Ajuda Estudis Acadèmics Funcionaris
Podran sol·licitar l'Ajuda d'aquest Programa els funcionaris que, reunint els requisits especificats en el punt sis del present Pla, hagen realitzat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut d'orde o decret ministerial o autonòmic, durant el curs 2007-2008, i hagen aprovat els mateixos o, si més no, una assignatura, o obtingut el certificat d'aprofitament en aquells cursos no susceptibles de ser aprovats o suspesos, sempre que els estudis estiguen relacionats amb l'administració de Justícia i amb la promoció administrativa dels funcionaris de l'administració de Justícia, de conformitat amb el que disposen els reglaments orgànics corresponents.
Així mateix, els funcionaris que, reunint els requisits especificats en el punt sis del present Pla, hagen cursat estudis en centres oficials d'ensenyament o reconeguts pel Ministeri d'Educació i Cultura, o cursos homologats en virtut de Decret Ministerial o Autonòmic, la durada dels qual no es corresponga amb el curs acadèmic ordinari i que no hagen conclòs en la data de fi de termini de presentació sol·licituds d'aquest Programa, podran sol·licitar l'Ajuda d'aquest Programa en el Pla de l'any immediatament posterior.
No podran sol·licitar aquesta Ajuda aquells funcionaris que hagen realitzat estudis o cursos, els imports dels quals no sumen en la seua totalitat 30 Euros.
Dins d'aquesta ajuda no està inclòs el cost de publicacions o materials necessaris per als estudis.
El pressupost destinat a aquest Programa es distribuirà entre tots els sol·licitants amb dret a ell, i cada un d'ells percebrà una prestació no inferior a 30 euros, ni superior a 270 euros, destinada a subvencionar els pagaments efectuats i acreditats per a cursos o estudis de la pesona sol·licitant.
En el cas que la dotació pressupostària siga insuficient per a atendre a totes les sol·licituds, d'acord amb les quanties dalt indicades, la dita dotació es distribuirà entre tots els adjudicataris d'aquesta ajuda amb la consegüent disminució proporcional.
En el cas de no estat esgotada l'assignació pressupostària d'aquest Programa, s'acreixerà la quantia de l'ajuda per mitjà d'un prorrateig entre tots els adjudicataris, tant de l'Ajuda Estudis Acadèmics com de l'Ajuda Estudis Promoció Interna, que hagueren acreditat despeses superiors a 270 euros.
2. Amb anterioritat a la publicació dels llistats provisionals de l'Ajuda Estudis Funcionaris, es reunirà, si fa al cas, la Comissió Tècnica d'Acció Social, per tal d'estudiar les peticions d'aquest programa que incloguen estudis que oferisquen dubtes respecte a la seua relació amb l'administració de Justícia i amb la promoció administrativa del funcionari.
Cinc 2n. Programa Ajuda d'Estudis per a la Promoció Administrativa de Funcionaris
Podran sol·licitar l'Ajuda d'aquest Programa els funcionaris que, reunint els requisits especificats en el punt sis del present Pla i havent participat en l'últim procés conclòs de promoció interna de funcionaris de l'administració de Justícia, de conformitat amb el que disposen els reglaments orgànics corresponents, hagen assistit a classes de formació sempre, que els haja suposat un cost econòmic superior a 30 euros i hagen superat el dit procés de promoció interna.
Dins d'aquesta ajuda no està inclòs el cost de publicacions o materials necessaris per als estudis.
El pressupost destinat a aquest Programa es distribuirà entre tots els sol·licitants amb dret a ell, i cada un d'ells percebrà una prestació no inferior a 30 euros ni superior a 270 euros, destinada a subvencionar els pagaments efectuats i acreditats per a la promoció administrativa de la persona sol·licitant.
En el cas que la dotació pressupostària siga insuficient per a atendre a totes les sol·licituds, d'acord amb les quanties dalt indicades, la dita dotació es distribuirà entre tots els adjudicataris d'aquesta ajuda, amb la consegüent disminució proporcional.
En el cas de no estar esgotada l'assignació pressupostària d'aquest Programa, s'acreixerà la quantia de l'ajuda, per mitjà d'un prorrateig, entre tots els adjudicataris, tant de l'Ajuda Estudis Acadèmics com de l'Ajuda Estudis Promoció Interna, que hagueren acreditat despeses superiors a 270 Euros.
Sis. Requisits dels sol·licitants
Els funcionaris compresos en l'apartat u, que aspiren a ser beneficiaris d'algun dels programes del pla d'Acció Social, hauran de reunir els requisits següents:
- Tindre la condició de funcionari, titular o interí, el primer dia hàbil de 2008.
- Trobar-se en situació de servei actiu en l'administració de Justícia dependent de la Generalitat Valenciana, en la data de publicació de la convocatòria en el Diari Oficial de la Comunitat Valenciana. Les funcionàries en situació d'excedència per atenció de fills es consideraran en servei actiu per a Ajuda Fills i Ajuda Discapacitats.
- Reunir els requisits exigits per a sol·licitar l'ajuda de cada programa.
- No sol·licitar, durant l'any 2008, ajudes d'Acció Social fora de l'àmbit de la Comunitat Valenciana.
- No haver incorregut en falsedat en algunes de les dades manifestades al sol·licitar l'Ajuda d'Acció Social del Pla de la Generalitat Valenciana, de l'any 2007.
Set. Sol·licituds
El personal que, reunint els requisits exigits, desitge ser beneficiari d'alguna ajuda, haurà de sol·licitar-la d'acord amb les prescripcions següents:
1. Les Ajudes per Fills, així com l'Ajuda per Discapacitats, hauran de sol·licitar-se a partir de l'endemà de la publicació d'aquestes bases en el Diari Oficial de la Comunitat Valenciana, fins al dia 15 de setembre de 2008, ambdós inclusivament, per mitjà d'una única instància ajustada al model I que s'acompanya com a annex. I la persona sol·licitant haurà d'omplir íntegrament totes les caselles d'aquesta, així com assenyalar en el dors tots els documents que s'aporten.
2. Les ajudes per Estudis Acadèmics de Funcionaris i les ajudes per Estudis per a la Promoció Interna de Funcionaris, hauran de sol·licitar-se des del dia 1 d'octubre de 2008 fins al dia 15 d'octubre de 2008, ambdós inclusivament, per mitjà d'instància ajustada al model II que s'acompanya com a annex, i la persona sol·licitant haurà d'omplir íntegrament totes les caselles d'aquesta, així com assenyalar tots els documents que s'aporten.
3. Les sol·licituds es presentaran, únicament i exclusivament, als llocs següents:
En qualsevol dels registres d'entrada oficials de la Generalitat.
Així mateix, es presentaran a les seus de les direccions territorials de la Conselleria de Justícia i Administracions Públiques en:
Alacant: Torre de la Generalitat
Rambla de Méndez Núñez, 41-2ª planta.
Castelló: Carrer Major núm. 76.
També es podran presentar en qualsevol punt PROP amb registre d'entrada oficial de la Generalitat i seu a la Comunitat Valenciana. S'exclouen expressament els PROP-DEGANAT.
Podran així mateix remetre's per correu, o presentar-se en qualsevol dels llocs previstos en l'article 38.4 de la Llei 30/92, de 26 de novembre, de Règim Jurídic de les Administracions Publiques i del Procediment Administratiu Comú.
Aquelles que es presenten a través de les oficines de correus hauran de ser certificades i per a la seua admissió haurà de figurar, en la instància mateixa, el segell de certificat de l'oficina de correus.
5. No s'admetrà cap sol·licitud que no es presente en el termini, en la forma i ajustada al model que s'estableixen en la convocatòria.
A l'efecte de termini es tindrà en compte la data del registre d'entrada o del certificat de l'oficina de correus, que figure en la instància.
6. La informació es facilitarà a través dels telèfons de València 426.57.61.62, 891.32.61.56 i 326.81.67.70.
Vuit. Documentació.
Les sol·licituds hauran d'anar acompanyades de la documentació següent:
1. Programa Ajuda Fills.
1.1.1. Fotocòpia acarada del Llibre de Família, per tal d'acreditar l'existència dels fills pels quals se sol·licita l'ajuda.
1.1.2. Fotocòpia acarada de la resolució per la qual es declara l'acolliment preadoptiu o permanent del menor o menors, pels que se sol·licita l'ajuda.
1.1.3. Fotocòpia acarada del document o certificat oficial, acreditatiu de la data de naixement del menor en acolliment preadoptiu o permanent.
1.1.4. Quan el fill o menor en acolliment, pel qual se sol·licita l'ajuda, tinga una edat compresa entre 16 i 17 anys en la data de publicació de la convocatòria en el Diari Oficial de la Comunitat Valenciana, a més de presentar els documents referits en els punts anteriors, s'aportarà declaració jurada del funcionari sol·licitant, que el fill o menor en acolliment amb una edat compresa entre 16 i 17 anys, pel qual se sol·licita l'ajuda, no percep ingressos propis per cap concepte, i que, segons la seua situació, bé ha estat cursant estudis en centre oficial o homologat durant el curs escolar 2007-2008, o bé està inscrit en el SERVEF com a demandant d'ocupació.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establit, en la base set.
2. Programa Ajuda Discapacitats
2.1.1. Fotocòpia acarada del Llibre de Família complet o altres documents, expedits pel Registre Civil, que acredite el parentiu de la persona sol·licitant amb el discapacitat, pel qual se sol·licita l'ajuda.
Quan el discapacitat, pel qual se sol·licita l'ajuda, siga sogre/a de la persona sol·licitant, haurà de presentar-se fotocòpia acarada del Llibre de Família complet o d'altres documents, expedits pel Registre Civil, que acredite que el discapacitat és pare o mare del cònjuge de la persona sol·licitant.
2.1.2. Quan el discapacitat, pel qual se sol·licita l'ajuda, siga un menor en acolliment preadoptiu o permanent, haurà de presentar-se fotocòpia acarada de la resolució per la qual es declara el dit acolliment.
2.1.3. Fotocòpia compulsada del document o certificat oficial acreditatiu de la data de naixement del menor en acolliment preadoptiu o permanent.
2.1.4.Certificat del grau de minusvalidesa, expedit pel Centre de Valoració i Orientació de Discapacitats, de la Direcció General d'Integració Social de Discapacitats o organisme semblant d'una altra administració, en què es reflectisca un grau de minusvalidesa física o psíquica igual o superior al 33%
2.1.5. Declaració jurada del peticionari que el discapacitat a càrrec seu, pel que se sol·licita aquesta ajuda, no ha percebut durant l'any 2006 ingressos superiors a la quantitat de 4.300 €, inclosos els procedents de pensions o subsidis que pogueren tindre reconeguts, així com que conviu amb el sol·licitant.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set.
3. Programa Ajuda Estudis de Funcionaris
3.1. Programa Ajuda Estudis Acadèmics de Funcionaris
Dins del termini comprés entre els dies 1 al 15 d'octubre de 2008, ambdós inclosos, els funcionaris que sol·liciten aquesta ajuda hauran de presentar, juntament amb el model II que s'acompanya com a annex, la documentació següent:
3.1.1. Document, original o fotocòpia acarada, de l'entitat bancària, per la qual s'acredite el pagament dels estudis pels quals se sol·licita l'ajuda.
3.1.2. Declaració jurada del peticionari, en què s'indique que el document de pagament presentat es correspon amb els estudis pels quals se sol·licita l'ajuda.
3.1.3. Document, original o fotocòpia acarada, en què conste el nom i cognoms del peticionari i pel qual s'acredite que ha aprovat els exàmens, cursos o estudis pels quals se sol·licita l'ajuda, o almenys una assignatura dels mateixos.
Quan es tracte de cursos no susceptibles de ser aprovats o suspesos, s'aportarà diploma o certificat d'aprofitament.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set.
3.2. Estudis per a la Promoció Interna dels Funcionaris
3.2.1. Certificat acreditatiu d'haver assistit a classes de formació per a promoció interna, i la quantia desembossada.
3.2.3. Còpia de l'Orde del Ministeri de Justícia, en què conste haver superat el procés de promoció interna pel qual la persona peticionària ha sol·licitat l'ajuda.
La documentació indicada haurà d'aportar-se, necessàriament, dins del termini assenyalat per a presentar la sol·licitud, establida en la base set.
Nou. Els requisits i les condicions personals i familiars, exigides per a sol·licitar l'ajuda, i aquells altres casos en què expressament es determinen, vénen referits, en tot cas, al dia de publicació de la convocatòria en el Diari Oficial de la Comunitat Valenciana (nombre de fills, edat dels mateixos, etc.).
Deu. Tramitació de les sol·licituds:
Finalitzat els terminis de presentació d'instàncies es procedirà, per la Direcció General de Justícia i Menor, a realitzar els tràmits següents:
1. Es desestimaran d'ofici les sol·licituds presentades fora de termini o no ajustades a model.
2. Una vegada transcorregut el termini de presentació de sol·licituds dels Programes Ajuda per Fills i Ajuda Discapacitats, es comprovaran les instàncies admeses i es confeccionar les llistes provisionals dels referits programes, i es lliurarà còpia d'aquestes als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, instituts de Medicina Legal d'Alacant, Castelló i València, i seu de la Direcció General de Justícia i Menor a València, així com a les seus de les direccions territorials de la Conselleria de Justícia i Administracions Públiques a Alacant i Castelló. Així mateix, es publicaran en la pàgina web de la Conselleria de Justícia i Administracions Públiques (www.cjap.gva.es)
Les persones peticionàries disposaran d'un termini de deu dies naturals, comptadors a partir de la dita publicació, per a l'esmena de possibles defectes en la documentació presentada.
3. Resoltes les reclamacions formulades, les relacions provisionals dels programes Ajuda Fills i Ajuda Discapacitats s'elevaran a definitives amb les modificacions pertinents i es publicaran en els mateixos llocs en què van ser publicades les llistes provisionals.
4. Una vegada conclòs el termini de presentació de sol·licituds del Programa Ajuda Estudis Funcionaris, tant acadèmics, com de Promoció Interna, (1 al 15 d'octubre de 2008, ambdós inclusivament), a través del model II es confeccionaran les llistes provisionals. Tot seguit es lliurarà còpia d'aquestes als sindicats integrants de la Mesa Sectorial de Justícia, i es publicaran als taulers d'anuncis del Tribunal Superior de Justícia de la Comunitat Valenciana, Audiència Provincial d'Alacant, Castelló i València, instituts de Medicina Legal d'Alacant, Castelló i València, i seu de la Direcció General de Justícia i Menor a València, així com a les seus de les direccions territorials de la Conselleria de Justícia i Administracions Públiques a Alacant i Castelló. Així mateix, es publicaran en la pàgina web de la Conselleria de Justícia i Administracions Públiques (www.cjap.gva.es)
Les persones peticionàries disposaran d'un termini de deu dies naturals, comptadors a partir de la dita publicació, per a esmenar possibles deficiències en la documentació presentada.
5. Resoltes les reclamacions formulades, les relacions provisionals del Programa Ajuda Estudis Funcionaris s'elevaran a definitives amb les modificacions pertinents, i es publicaran en els mateixos llocs en què van ser publicades les llistes provisionals.
Onze. Els sol·licitants que incórreguen en falsedat, que siga determinant per a rebre qualsevol de les ajudes previstes en el present Pla d'Acció Social, seran exclosos del mateix i no podran accedir a cap tipus d'Ajuda d'Acció Social durant un termini de 3 anys.